ගලෙන්බිදුණුවැව ප්‍රදේශයේ ජීවත් වන බොහෝ පිරිසකගේ ප්‍රධාන ජීවනෝපාය වන්නේ බඩ ඉරිගු වගාවයි.ප්‍රදේශයේ පනස් පන් දහසකට අධික ගොවි පවුල් සංඛ්‍යාවක් බඩ ඉරිගු වගාවේ නියැලෙන අතර අක්කර දස දහසකට අධික ප්‍රමාණයක ඔවුන් තම වගා කටයුතු සිදු කර තිබෙනවා.කෙසේ වෙතත්, මෙම ගොවීන් චෝදනා කරන්නේ විශාල මුදලක් වැය කොට නෙලා ගත් අස්වැන්නට නිසි මිලක් නොලැබෙන බවටයි.රුපියල් 80ත් 85 ත් අතර අලෙවි වූ බඩ ඉරිඟු කිලෝවක් මේ වන විට රුපියල් 50ත් 60 ත් අතර මිලක් දක්වා පහළ බැස ඇති බව ගොවීන් පෙන්වා දෙනවා.මෙම තත්ත්වය යටතේ ගොවීන් අඩු මුදලකට අස්වනු විකුණා දැමීමට පෙළඹී ඇත්තේ වගා කටයුතු වෙනුවෙන් ලබා ගත් ණය ගෙවා දැමීමට වෙනත් විකල්පයක් නොමැති වීම හේතුවෙන්.එහෙත් ඇතැම් ගොවීන් සාධාරණ මිලක් ලැබෙන තුරු නිවෙස් තුළ අස්වනු ගබඩා කිරීමටද පියවර ගෙන තිබෙනවා.ගලෙන්බිඳුණුවැව බඩඉරිඟු ගොවීන්ගේ මෙම ගැටලු වෙත බලධාරීන්ගේ අවධානය යොමුවන තෙක් රතු මිනිත්තුව අවධානයෙන්.